Nyderlandų Antilai

Nyderlandų Antilai – dvi salų grupės Karibų jūroje, autonominė Nyderlandų karalystės dalis, egzistavusi iki 2010 m. spalio 10 d.

 Istorija 

Pirmieji salose apsigyveno ispanai. XVII amžiuje salas užkariavo Nyderlandų Vakarų Indijos kompanija. Salos buvo naudojamos kaip kariniai postai ir vergų prekybos bazės. Vergovė Nyderlandų Antiluose panaikinta 1863 m.

Iki 1953 m. turėjo kolonijos statusą Nyderlandų Karalystėje. Nyderlandų Antilams iki 1986 m. priklausė ir Aruba.

Nuo 2000 m. birželio iki 2005 m. balandžio mėnesių kiekvienoje saloje vyko referendumas dėl salų ateities. Buvo keturi pasirinkimo variantai:

 palaikyti glaudesnius ryšius su Nyderlandais
 nekeisti statuso (likti prie Nyderlandų Antilų)
 autonomijos (kaip Aruba)
 nepriklausomybės

Iš penkių salų:

 Sint Maarten ir Curaçao balsavo už autonomiją.
 Saba ir Bonaire palaikyti glaudesnius ryšius su Nyderlandais.
 Sint Eustatius nekeisti statuso (likti prie Nyderlandų Antilų).

kairėje|250px|framed|Nuderlandų Antilų žemėlapis

Rezultatų lentelė:

SalaReferendumo dienaGyventojų skaičiusBalsavo palaikyti glaudesnius ryšius su NyderlandaisBalsavo nekeisti statusoBalsavo už autonomijąBalsavo už nepriklausomybęIšnašaSint MartenasBirželio 22, 200033,11911.6 %3.7 %69.9 %14.2 %BonerasRugsėjo 10,200414,00659.0 %15.9 %24.1 %<1 %SabaLapkričio 5, 20041,42486.05 %13.18 %-<1 %KiurasaoBalandžio 8, 2005138,00023 %-68 %5 %Sint EustatijusBalandžio 8, 20053,10020 %76 %-1 %

Pagal balsavimų rezultatus nuspręsta, kad 2010 m. spalio 10 d. Nyderlandų Antilų autonomija panaikinama: Boneras, Saba ir Sint Eustatijus tampa specialiosiomis Nyderlandų provincijomis, o Kiurasao ir Sint Martenas – autonominėmis valstybėmis Nyderlandų Karalystės sudėtyje (kaip Aruba).http://www.lcg-international.net/News-Details.284+M514ce33e318.0.html 

dešinėje|miniatiūra|250px|Kraštovaizdis Klein Bonairės saloje.

 Geografija 

Visos vėjo salos yra vulkaninės kilmės ir kalvotos, palikdamos mažai vietos žemės ūkiui. Pavėjinės salos yra vulkaninės ir koralinės kilmės. Aukščiausias taškas yra Mount Scenery kalnas, 862 metrai, Sabos saloje (Taip pat tai yra aukščiausias taškas visoje Nyderlandų Karalystėje).

Nyderlandų Antiluose yra atogrąžų klimatas su šiltu oru ištisus metus.

 Administracinis suskirstymas 

miniatiūra|dešinėje|250px|Prancūzijos San Martenas (šiaurė) ir Nyderlandų Antilų Sint Martenas (pietūs).

Nyderlandų Antilai neturi jokių didelių administracinių padalinių, nors kiekviena sala turi savo vietinės valdžią.

Nyderlandų Antilai sudaryti iš dviejų salų grupių:
 „Pavėjinės salos“ (Benedenwindse Eilanden), priklausančios Pavėjinei Antilų salų grandinei kuri tęsiasi nuo Venesuelos pakrantės.
 Boneras, įskaitant saleles vadinamas Klein Bonaire („Little Boneras“)
 Kiurasao, įskaitant saleles vadinamas Klein Kiurasao („Little Kiurasao“)
 „Priešvėjinės salos“ (Bovenwindse Eilanden) į rytus nuo Puerto Riko ir Mergelės salų (VPAS salų). Iš tikrųjų tai yra Pavėjinių salų dalis bet, pavyzdžiui, prancūzų, ispanų, olandų ir anglų kalbose jos vadinamos Priešvėjinėmis salos.
 Saba
 Sint Eustatijus
 Sint Martenas, San Marteno salos pietine pusė (šiaurinė salos pusė yra Prancūzijos valda (San Martenu)).

 Ekonomika 

Svarbiausias pajamų šaltinis Nyderlandų Antiluose yra turizmas. Taip pat svarbus naftos perdirbimas. Svarbiausi prekybos partneriai yra Venesuela, kitos Lotynų Amerikos šalys, JAV ir Europos sąjunga.
miniatiūra|dešinėje|250px|Nyderlandų Antilai

 Gyventojai 

Miestuose gyvena 70 %, kaimuose 30 % gyventojų.

 Kultūra 

Skirtinga Nyderlandų Antilų gyventojų kilmė sukūrė mišrią kultūrą.

 Sportas 
Jan Boersma – pirmasis ir vienintelis Nyderlandų Antilų olimpinis medalininkas.

 Šaltiniai 

 Nuorodos